Antanas Kriščiukaitis

Antanas Kriščiukaitis (Aišbė), 1864 m. liepos 24 d. Paežeriuose, Vilkaviškio apskritis, Rusijos imperija – 1933 m. spalio 30 d. Kaune) – rašytojas, teisėtyrininkas, profesorius, pirmasis Lietuvos Vyriausiojo Tribunolo pirmininkas.Voldemaras Bumblys. Antanas Kriščiukaitis - Vyriausiojo Lietuvos tribunolo pirmininkas „Jurisprudencija“., 2008 10(112), 32–42

 Biografija 
Jam sulaukus 13 metų tėvas, pardavęs sodybą Paežeriuose, nusipirko geresnę Būgnuose, iš kur ir kilo pseudonimas Aišbė (Antanas iš Būgnų). Lankė Paežerių kaimo pradžios mokyklą. 1876 m. įstojo į Marijampolės gimnaziją, kurią baigęs 1884 m. įstojo į Petrapilio universiteto matematikos skyrių, bet, netrukus studijas metęs, grįžo į tėviškę ir kitais metais perėjo į Maskvos universitetą, kur 1890 m. baigė teisių mokslus.

miniatiūra|180px|left|Atminimo akmuo gimtinėje
miniatiūra|180px|left|Atminimo lenta Kaune, Trakų g.5 (bendrovės Butas namas)
Atitarnavęs aštuonis mėnesius Rusijos imperijos kariuomenėje, 1891 m. balandžio 9 d. pradėjo eiti valdžios tarnybą teismo kandidatu, pusę metų dirbo Maskvoje, po to penkerius metus Mintaujoje. 1896 m. paskirtas į Tichviną, Naugardo gubernija, kur aštuonerius metus dirbo teismo tardytoju ir tiek pat – apskrities teismo nariu. 1912 m. perkeltas į Naugardą apskrities teismo nariu. Apie 10 metų buvo apskrities, vėliau gubernijos žemės tvarkomųjų komisijų narys.

1918 m. rudenį grįžo į Lietuvą, tų pačių metų gruodžio 10 d. paskirtas Lietuvos Vyriausiojo Tribunolo pirmininkuLietuvos albumas. Janina Markevičaitė, Liudas Gira, Adomas Kliučinskis – Kaunas / Otto Elsner, Berlin, 1921 m. 345-346 p. ir likusią gyvenimo dalį kūrė teisinės valstybės pagrindus. Organizavo Teisingumo ministeriją, Lietuvos Aukščiausiąjį teismą, iki mirties ėjo Lietuvos Vyriausiojo Tribunolo pirmininko pareigas. 1920 m. įregistravo Lietuvos teisininkų draugiją ir 13 metų jai vadovavo. Redagavo draugijos leidžiamą žurnalą „Teisė“, kūrė lietuvišką teisinę terminiją.

Nuo 1923 m. Lietuvos universiteto Teisių fakulteto profesorius, baudžiamosios teisės dėstytojas. Parengė Baudžiamojo proceso įstatymo projektą ir baudžiamojo proceso kursą studentams. Redagavo 1930 m. išleistą Teisingumo ministerijos leidinį „Lietuvos teismas 1918–1928 m.“. Iki 1933 m. VDU Teisių fakulteto, 1924 m. padalyto į Teisių ir Ekonomikos skyrius, Baudžiamosios teisės ir baudžiamojo proceso katedros vedėjas. Aktyviai reiškėsi visuomenės gyvenime; pirmininkavo pirmajam Lietuvių – latvių – estų teisininkų kongresui, įvykusiam Kaune 1931 m. gegužės 21 – 23 d.

Buvo palaidotas Kauno senosiose kapinėse, vėliau perlaidotas Petrašiūnų kapinėse.http://atminimas.kvb.lt/asmenvardis.php?asm=KRI%D0%C8IUKAITIS-AI%D0B%CB%20ANTANAS  Žymūs Kauno žmonės: atminimo įamžinimas. Kriščiukaitis-Aišbė Antanas Gimtuosiuose Paežeriuose jam pastatytas stogastulpis (tautodailininkas Leonas Juozonis), rasyk.lt: Antanas Kriščiukaitis-Aišbė atminimo akmuo.

 Kūryba 
Aišbės slapyvardžiu rašė straipsnius periodiniams leidiniams „Lietuviškasis balsas“, „Vienybė Lietuvninkų“, „Garsas“, „Varpas“, „Nemuno sargas“ ir kt. Parašė satyros vaizdelių ir feljetonų, išvertė nemažai garsių pasaulio rašytojų kūrinių.

 Bibliografija 
 Naujas elementorius, 1890 m.
 Kas teisybė, tai ne melas: apsakymų rinkinys, 1892 m.
 Pajudinkime, vyrai, žemę: satyra.
 Satyros trupiniai, 1928 m.
 Karoliai ir žmonės (vertimas)

 Apdovanojimai 
 1931 m. Vytauto Didžiojo 1-ojo laipsnio ordinas

 Šaltiniai 

Kategorija:Lietuvos teismų pirmininkai
Kategorija:Vyriausiojo Tribunolo teisėjai
Kategorija:Lietuvos penalistai
Kategorija:Lietuvos procesualistai
Kategorija:Lietuvos feljetonistai
Kategorija:Lietuvos satyrikai
Kategorija:Literatai teisininkai